=== I A-bussernes skygge ===
[[Fil:Bus stops at Ballerup Station 03.JPG|thumb|Fra den 22. oktober 2006 blev linje 400S i aftentimerne erstattet af linje 400 med næsten samme ruteføring, men med stop ved alle stoppesteder undervejs.]]
[[Fil:Movia bus line 200S at Center Syd.JPG|thumb|Linje 200S blev forlænget til Avedøre Holme i 2010.]]
A-busserne blev de nye stjerner i især Københavns og Frederiksberg Kommuner, men de tilbageværende S-busser dækkede stadig meget mere end dem. Nu blev fokus i stedet vendt mod de oprindelige tanker med dem som regionale linjer på tværs. Frekvensen skulle øges, rejsetiden gerne sænkes og komforten være høj, hvor rejserne var længst. Desuden skulle der være realtidsinformation både i busser og på stoppesteder som ved A-busserne.<ref>''Det kollektive trafiksystem - Ringforbindelser i Ring 3 og S-busser'' i ''Trafikplan 2003 - Forslag'', s. 54-55. Hovedstadens Udviklingsråd, 2003.</ref> Samtidig blev S-bussernes udvendige design ændret til at matche de nye A-bussers med blå hjørner som pendant til A-bussernes røde og med linjeoversigt i bussens tagkant.<ref>''S-busserne skifter design'' af Thomas de Laine. Busfronten 169/2003, s. 6.</ref> Sidstnævnte viste sig dog at være upraktisk og blev derfor senere droppet, da en del af busserne også benyttes på [[Natbusser i København|natbuslinjer]] med helt andre linjeføringer.
Historie Foreninger Organisationer